**Obnova sanitarij in rekonstrukcija garaže v kabinet v PŠ Štangarske Poljane**

**Začetek del**: julij 2016

**Zaključek del**: september 2016

V podružnici v Štangarskih Poljanah pa so bile obnovljene sanitarije za učence ter šolska kuhinja. Vsi prostori so sodobno opremljeni, izdelana je bila tudi nova kuhinjska oprema. Posebna pridobitev za zaposlene in učence je še nov večnamenski kabinet, ki je nastal z rekonstrukcijo nekdanje garaže. Investicijo v višini 42.000,00 EUR sta izvedli podjetji Optimum skupina d.o.o. iz Ljubljane in Magatrg d.o.o. iz Šmartnega pri Litija.

**Energetska sanacija PŠ Velika Kostrevnica**

**Začetek del:** junij 2016

**Zaključek del:** september 2017

Na šoli v Veliki Kostrevnici je bila v letu 2016 najprej v celoti obnovljena dotrajana azbestna streha, ki je vplivala na precej velike toplotne izgube, s čimer se je začela dvoletna energetska sanacija šole. Dela je izvedlo domače podjetje Lesokras d.o.o., višina investicije pa je znašala dobrih 44.000,00 EUR. V poletnih mesecih leta 2017 pa je bila izvedena temeljita sanacija šole: objekt je bil toplotno izoliran, obnovljene so bile instalacije, sanitarije, učilnici in kuhinja, na novo pa je bila urejena tudi okolica šole. Skupna vrednost investicije znaša 251.200,00 EUR, dela pa so izvedli GPS GRAD d.o.o. iz Grosuplja ter Mizarstvo Sašo Kramar s.p. iz Velike Štange.